Covid: देशभर में मिले 25 हजार 467 नए मरीज, एक्टिव मरीजों सख्या घटकर हुई 3.19 लाख
स्वास्थ्य मंत्रालय द्वारा जारी किए गए ताजा आंकड़ों के बाद अब देश में अबतक रिपोर्ट किए गए कोरोना के कुल मामले बढ़कर 3 करोड़ 24 लाख 74 हजार 773 हो गए हैं।
नई दिल्ली. पिछले 24 घंटों में देशभर में कोरोना संक्रमण के 25 हजार 467 नए मामले सामने आए हैं जबकि 39 हजार 486  लोग इस दौरान कोरोना से उबरने में सफल रहे हैं। इस समय अवधि में कोरोना संक्रमण की वजह से 354 लोगों की मौत भी हुई है। स्वास्थ्य मंत्रालय द्वारा जारी किए गए ताजा आंकड़ों के बाद अब देश में अबतक रिपोर्ट किए गए कोरोना के कुल मामले बढ़कर 3 करोड़ 24 लाख 74 हजार 773 हो गए हैं। इन मामलों में से 3 करोड़ 17 लाख 20 हजार 112 मरीज ठीक हो चुके हैं जबकि 4 लाख 35 हजार 110 मरीजों की मौत हो चुकी है। इस वक्त देश में कोरोना के एक्टिव मामलों की संख्या 3 लाख 19  हजार 551 है, जो कुल मामलों का 0.98 प्रतिशत है। देश में करीब 156 दिन बाद उपचाराधीन मरीजों की संख्या इतनी कम है। पिछले 24 घंटे में उपचाराधीन मरीजों की संख्या में कुल 14373 कमी आयी है। मरीजों के ठीक होने की राष्ट्रीय दर 97.68 प्रतिशत है। देश में अभी तक कुल 50,93,91,792 नमूनों की कोविड-19 संबंधी जांच की गई है, जिनमें से 16,47,526 नमूनों की जांच सोमवार को की गई।आंकड़ों के अनुसार, दैनिक संक्रमण दर 1.94 प्रतिशत है, जो पिछले 29 दिन से तीन प्रतिशत से कम है। वहीं, साप्ताहिक संक्रमण दर 1.90 प्रतिशत है, जो पिछले 60 दिन से तीन प्रतिशत से कम है। देश में अभी तक कुल 3,17,20,112 लोग संक्रमण मुक्त हो चुके हैं और कोविड-19 मृत्यु दर 1.34 प्रतिशत है। देश में मंगलवार सुबह तक कोविड-19 रोधी टीकों की कुल 58.89 करोड़ खुराक दी जा चुकी हैं।